O **Tampereen Palloilijat**, tamén coñecido como **TaPa**, é un club deportivo da cidade de Tampere (Finlandia) adicado á práctica do fútbol e o fútbol sala, aínda que chegou a contar tamén con sección de hóckey sobre xeo que conquistou o campionato finlandés en 1931. O club foi fundado en 1921, sendo o club de fútbol máis antigo de Tampere.

Ata 17 xogadores do club teñen vestido a camisola das seleccións finlandesas.

Fútbol
------

O TaPa fundouse en 1921 por un grupo de entusiastas do fútbol que se reunían na parte de atrás da Tampereen Musiikkikaupan, fundando deste xeito o club de fútbol máis antigo da cidade de Tampere. Os membros do club construíron o primeiro campo de fútbol en 1924, que foi inaugurado cun partido fronte ao HIFK de Helsinqui no que os locais venceron por tres goles a dous, e tres anos despois, o equipo clasificouse para as semifinais do campionato finlandés, caendo fronte o Helsingin Palloseura (HPS).

En 1969 TaPa e TPallo fusionáronse para converterse no Tampellan Palloilijat (tamén TaPa). O Tampellan xogou na máxima categoría do fútbol finlandés durante as tempadas 1972 e 1973.

Na tempada 2020, o seu equipo masculino competiu na Nelonen, o quinto nivel do fútbol finlandés, logo de ascender en 2019 tras finalizar segundo do seu grupo na Vitonen.

Fútbol sala
-----------

O equipo masculino de fútbol sala conseguiu finalizar primeiro no seu grupo na tempada 2919-20 da Futsal-Kolmonen, conseguindo deste xeito o ascenso á Futsal Kakkonen, terceira categoría do fútbol sala finlandés.

Hóckey sobre xeo
----------------

O TaPa tamén contou cunha sección de hóckey sobre xeo, que participou na tempada inaugural do campionato finlandés, na que chegou ás semifinais, onde caeu fronte o Viipurin Reipas, que se proclamaría finalmente campión. Logo de non tomar parte na competición na tempada 1928-29, na templada 1930-31 chegou o seu maior logro tras alzarse co campionato logo de derrotar na final o Helsingin Jalkapalloklubi (HJK) 2-1. En 1946 a sección aínda estaba activa.

Notas
-----

1. 1 2 3  "TaPa 95v historiaa" (en finés). Tampereen Palloilijat. Consultado o 6 de setembro de 2020.
2. ↑  "Tampereen Palloilijat 95 vuotta!" (en finés). Tampereen Palloilijat. Consultado o 6 de setembro de 2020.
3. ↑  Haaskivi, Olavi; Heinonen, Raimo; Lindroos, Jim; Piipponen, Esko (1969). *Jalkapallokirja 1969* (en finés). Turku: Suomen Palloliitto. pp. 97, 125–127.
4. ↑  Piipponen, Esko; Helikari, Torsti; Heinonen, Raimo (1972). *Jalkapallokirja 1972* (en finés). Turku: Suomen Palloliitto. p. 210.
5. ↑  Piipponen, Esko; Helikari, Torsti; Heinonen, Raimo (1973). *Jalkapallokirja 1973* (en finés). Turku: Suomen Palloliitto. p. 215.
6. ↑  "Vitonen 2019" (en finés). Suomen Palloliitto. Arquivado dende o orixinal o 25 de outubro de 2021. Consultado o 6 de setembro de 2020.
7. ↑  "Miesten Futsal-Kolmonen" (en finés). Suomen Palloliitto. Arquivado dende o orixinal o 20 de outubro de 2021. Consultado o 6 de setembro de 2020.
8. ↑  "TaPan miehet varmistivat nousun ensi kaudeksi FS2:een!" (en finés). 9 de marzo de 2020. Consultado o 6 de setembro de 2020.
9. ↑  "Championnat de Finlande 1927/28" (en francés). passionhockey.com. Consultado o 6 de setembro de 2020.
10. ↑  "Championnat de Finlande 1928/29" (en francés). passionhockey.com. Consultado o 6 de setembro de 2020.
11. ↑  "Championnat de Finlande 1930/31" (en francés). passionhockey.com. Consultado o 6 de setembro de 2020.

Véxase tamén
------------

### Ligazóns externas

* Sitio web de TaPa *(en finés)*

* Portal:Fútbol
* Portal:Hóckey sobre xeo